  Туспуктэм: Григорий Фомин Ольга Козачёк Корреспондент Наталия Сильвестрова Юкаменск но Кез ёросъёсысь гурт возёсъёсысь пудолы паласькись узелковой дерматитлэсь прививка пукто. Озьы ик вакцинациез Яр, Глаз, Балезино, Дэбес но Эгра ёросъёсын ортчытозы. Со сярысь журналистъёслы элькунысь ветеринарияя валтӥсь управленилэн кивалтӥсез Роман Габдрахманов ивортӥз. Иммунизацияя ужрадэз висёнэз Юкаменск но Кез ёросъёсын шараямен ортчыто. « Висён кылдытӥсьлэсь инъетсэ но чер потонлэсь мугъёссэ шедьтон понна ми Юкаменск ёросысь пудоез чаклан радъямы » Роман Габдрахманов, Удмуртиысь ветеринарияя валтӥсь управленилэн кивалтӥсез Юкаменск ёросын прививка 15 сюрс пудо йырлы пуктӥзы ни. Оглом 95 сюрс пала пудолы прививка пуктыны малпало. Препарат Удмуртие матысь дыре вуоз.  « Ветеринарной службалэн ужпумез – ужез туж вакчи дыр куспын быдэстыны. Со борын вань кун ветеринарной службаос ужалозы » Ольга Абрамова, Удмуртиысь кивалтэтлэн тӧроезлэн нырысетӥ воштӥсез Пудо висён яке кулон учыръёсы Удмуртиысь ветеринарияя валтӥсь управлениее 8 (800) 222-17-16 телефон номеръя жингыртоно. Тегъёс: пудо висён вакцина Удмуртия  